Foto: Guliver Image/Getty Images

ZDRAVKO MAMIĆ koji se iz Dinama "povukao" u ulogu "savjetnika kluba", na Maksimiru je ugostio novinare srpskog Blica

Otkrio im je kako pregovara oko dovođenja Liverpoolovog Marka Grujića, kojeg su srpski i britanski mediji prozvali srpskim Gerrardom tijekom transfer trakavice prošle godine.

"Htio sam za pet milijuna eura dovesti Andriju Živkovića, ali nisam uspio. Sada pokušavam na posudbu iz Liverpoola dovesti Marka Grujića, bivšeg igrača Zvezde", rekao je Mamić.

Tekst se nastavlja ispod oglasa

Grujić, reprezentativac Srbije, u Liverpoolu se nije snašao u debitantskoj sezoni. Odigrao je samo dvije utakmice u Premierligi, a u posljednje vrijeme Lovrenov suigrač je imao i problema s ozljedama. Podsjetimo, Liverpool ga je doveo za šest milijuna eura, a otac mu je prije odlaska u Englesku čak oteo putovnicu, jer je vjerovao kako je njegov sin premlad za Premierligu.

Izgleda da je Grujić stariji bio u pravu te da Mamić vjerojatno ima šanse dovesti ga na Maksimir za sljedeću sezonu.